Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5187

1. Meghatározások A kategória (Category A) A forgószárnyas légijárművekkel kapcsolatosan jelenti azt a többhajtóműves forgószárnyas légijárművet, melyet a IVB Részben meghatározott hajtómű és rendszer szétválasztási jellemzőkkel terveztek meg és képes üzemelni a kritikus hajtómű meghibásodás előfordulása esetére előre kiszámított felszállási és leszállási adatokkal, melyek megfelelő nagyságú talajfelszínt és kielégítő teljesítmény kapacitást biztosítanak a repülés biztonságos folytatására, vagy a felszállás biztonságos megszakítására. B kategória (Category B) A forgószárnyas légijárművekkel kapcsolatosan jelenti azt az egyhajtóműves, vagy többhajtóműves forgószárnyas légijárművet, amely nem felel meg az A kategória szabványainak. A B kategóriájú forgószárnyas légijárműveknek nincs garantált képességük a repülés biztonságos folytatására egy hajtómű meghibásodás esetén, és egy kényszerleszállást feltételezve.

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes